Diari Oficial de la Generalitat Valenciana


Sumari del DOGV 9530, del 09-02-2023 (2023/1135)

Informació i participació pública del projecte d'ordre de la consellera d'Agricultura, Desenvolupament Rural, Emergència Climàtica i Transició Ecològica per la qual s'estableixen les bases reguladores en matèria de promoció i constitució de comunitats energètiques, i realització d'estudis energètics de potencial de generació d'energies renovables en l'àmbit local.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9530

Data del DOGV
:   09-02-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/1135


Data del document
:   10-01-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * cooperació administrativa

Informació i participació pública del projecte d'ordre de la consellera d'Agricultura, Desenvolupament Rural, Emergència Climàtica i Transició Ecològica per la qual s'estableixen les bases reguladores en matèria de promoció i constitució de comunitats energètiques, i realització d'estudis energètics de potencial de generació d'energies renovables en l'àmbit local. [2023/1135]  
Mitjançant la Resolució de la consellera d'Agricultura, Desenvolupament Rural, Emergència Climàtica i Transició Ecològica de data 21 de desembre de 2022 es va iniciar la tramitació del projecte d'ordre de la consellera d'Agricultura, Desenvolupament Rural, Emergència Climàtica i Transició Ecològica per la qual s'estableixen les bases reguladores en matèria de promoció i constitució de comunitats energètiques, i realització d'estudis energètics de potencial de generació d'energies renovables en l'àmbit local, ajudes que tenen com a finalitat que els ajuntaments, com a promotors de les comunitats d'energies renovables, puguen iniciar en els seus territoris els processos participatius, informatius i divulgatius en dos plans: el general d'impuls d'aquestes noves figures en el seu territori donant a conéixer a la ciutadania els seus avantatges i possibilitats, i un pla més específic de creació de comunitats d'energies renovables, articulant els processos participatius previs necessaris, així com l'elaboració del projecte de comunitat d'energies renovables amb estudi d'emplaçaments i viabilitat econòmica, i establint finalment la constitució de la comunitat d'energies renovables com a realitat local. Es tracta, per tant, de crear amb aquestes accions un valor afegit de coneixement energètic local i un marc de divulgació i participació pel que fa a l'acceptació local d'aquestes iniciatives i l'accés al finançament de les inversions necessàries, a fi que les comunitats energètiques puguen convertir-se en l'actor clau que estan cridades a ser en la transició energètica.  
D'acord amb la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient, així com amb l'article 133 de la Llei 39/2015, d'1 d'octubre, del procediment administratiu comú de les administracions públiques, i amb l'article 165.1 de la Llei 1/2015, de 6 de febrer, d'hisenda pública, del sector públic instrumental i de subvencions, s'exposa al públic el projecte d'ordre de la consellera d'Agricultura, Desenvolupament Rural, Emergència Climàtica i Transició Ecològica per la qual s'estableixen les bases reguladores en matèria de promoció i constitució de comunitats energètiques, i realització d'estudis energètics de potencial de generació d'energies renovables en l'àmbit local, durant un termini de set dies hàbils a comptar de l'endemà de la data de publicació d'aquest anunci en el Diari Oficial de la Generalitat Valenciana, a l'efecte que les persones que s'hi consideren interessades puguen presentar al·legacions, observacions o suggeriments sobre el seu contingut.  
Aquest projecte d'ordre podrà ser consultat en la pàgina web de la Conselleria d'Agricultura, Desenvolupament Rural, Emergència Climàtica i Transició Ecològica, a través de l'enllaç https://agroambient.gva.es/va/consulta-previa-procesos-abiertos   
Les al·legacions, els suggeriments o les observacions efectuats per les persones o les entitats que s'hi consideren interessades es dirigiran al Servei d'Eficiència Energètica de la Direcció General de Transició Ecològica de la Conselleria d'Agricultura, Desenvolupament Rural, Emergència Climàtica i Transició Ecològica, situada en la Ciutat Administrativa 9 d'Octubre, torre 1, planta 2a, carrer de la Democràcia 77, 46929 València, mitjançant qualsevol dels mitjans establits a aquest efecte per l'article 16.4 de la Llei 39/2015 d'1 d'octubre, del procediment administratiu comú de les administracions públiques, indicant com a assumpte: «Al·legacions al projecte d'ordre de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores en matèria de promoció i constitució de comunitats energètiques, i realització d'estudis energètics de potencial de generació d'energies renovables en l'àmbit local».  
  
València, 10 de gener de 2023.- El director general de Transició Ecològica: Enric Juan Alcocer.